**atmintinė**

**NAUJAM Indėlių draudimo sistemos dalyviUI**

|  |
| --- |
| **kaip TAPTI INDĖLIŲ DRAUDIMO SISTEMOS DALYVIU?** |
| **Pateikti prašymą** | Prieš pradėdami priimti indėlius, Lietuvos Respublikos indėlių ir įsipareigojimų investuotojams draudimo įstatymo (toliau - IĮIDĮ) 11 straipsnio 1 dalyje nurodyti subjektai valstybės įmonei „Indėlių ir investicijų draudimas“ (toliau – IID) turi pateikti:* ***Prašymą drausti indėlius (gavus veiklos licenciją);***
* ***Nurodyti atsakingų už indėlių draudimą asmenų sąrašą, nurodant asmenų vardus, pavardes, pareigas, telefono numerius ir elektroninio pašto adresus.***

IID, gavusi prašymą drausti indėlius, patikrins, ar prašymą pateikęs subjektas turi licenciją priimti indėlius bei per 5 darbo dienas nuo prašymo gavimo dienos raštu nurodys prašymą pateikusiam subjektui Indėlių draudimo fondo sąskaitą, į kurią turi būti mokamos indėlių draudimo įmokos, arba pateikia motyvuotą atsisakymą drausti indėlius.Prašymas drausti indėlius IID pateikiamas valstybine kalba. Tuo atveju, jeigu prašymas surašytas ne valstybine kalba, kartu pateikiamas įstatymų nustatyta tvarka patvirtintas prašymo vertimas į valstybinę kalbą. |
| **Sumokėti avansinę draudimo įmoką** | Prašymą pateikę subjektai, per 10 dienų nuo IID nurodymo gavimo dienos privalo sumokėti pirmąją (avansinę) indėlių draudimo įmoką į Indėlių draudimo fondo sąskaitą: bankai – 2 000 eurų, kredito unijos – 200 eurų. Subjektas, sumokėjęs avansinę draudimo įmoką tampa indėlių draudimo sistemos (toliau – IDS) dalyviu (Lietuvos Respublikos indėlių ir įsipareigojimų investuotojams draudimo įstatymo 12 str. 7 d. 1 p.).<https://www.e-tar.lt/portal/lt/legalActEditions/TAR.3BAADED2C30B?faces-redirect=true> |
| **KOKIUS DUOMENIS PRIVALĖS DEKLARUOTI/TEIKTI KREDITO ĮSTAIGA (IDS DALYVIS)?** |
| **Duomenų reikalingų draudimo įmokoms apskaičiuoti deklaravimas** | IDS dalyviai kiekvieną mėnesį iki sekančio mėnesio 10 d. turi pateikti IID duomenis apie pagrindinių apdraustųjų indėlių sumą ir pagrindinių apdraustųjų indėlių indėlininkų skaičių, buvusius praėjusio mėnesio paskutinę dieną.IDS dalyviai duomenis turi suvesti į IID Draudimo įmokų administravimo programos duomenų bazę <https://duomenutikrinimas.idf.lt/> (prisijungiama per IID pateiktą nuorodą su suteiktu prisijungimo vardu ir slaptažodžiu, IDS dalyviui nieko papildomai diegti nereikia). Visą su prisijungimu susijusią informaciją IID pateikia atsakingiems asmenims, kuriuos nurodo IDS dalyvis. |
| **IDS dalyvio patikrinimui (testavimui) informacijos teikimas** | IID atliekamų einamųjų patikrinimų (testavimo) metu, siekiant įvertinti visų IDS dalyvių deklaruotų duomenų, reikalingų metinės periodinės (*ex ante*) indėlių draudimo įmokų sumos nustatymui, teisingumą (vertinami praėjusių kalendorinių metų gruodžio 31 d. duomenys), IDS dalyvio yra prašoma pateikti bendrą sąskaitų sąrašą Microsoft Excel formatu IDS dalyviui patogia struktūra. Duomenų struktūra turi būti tokia, kad galima būtų nustatyti sąskaitoje esančių pinigų likučius ir identifikuoti, ar šie pinigų likučiai yra/nėra indėlis (IĮIDĮ prasme), yra/nėra tinkamas drausti indėlis, pagrindinis apdraustasis indėlis bei visas sąskaitas galima būtų sugrupuoti (identifikuoti) pagal tai, ar toje sąskaitoje esantis pinigų likutis yra/nėra indėlis, toje sąskaitoje esantis pinigų likutis yra/nėra tinkamas drausti.Duomenys patikrinimui teikiami kiekvienais metais nuo sausio 1 d. iki kovo 20 d. |
| **IDS dalyvio duomenų teikimas draudimo išmokoms išmokėti** | IID paprašius (atliekant patikrinimus (testavimus)) ar kitais IĮIDĮ numatytais atvejais, IDS dalyvis privalo pateikti duomenis, reikalingus Indėlių draudimo išmokoms išmokėti. Duomenys teikiami per <https://duomenutikrinimas.idf.lt/> arba per IID interneto svetainę <http://iidraudimas.lt/> suvesdamas prisijungimo vardą ir slaptažodį (interneto svetainės skiltis DRAUDĖJAMS/ Draudėjų teikiami duomenys).Duomenų struktūra yra nustatyta ir patvirtinta „Duomenų, reikalingų indėlių draudimo išmokoms apskaičiuoti apraše“. |
| **KAIP KREDITO ĮSTAIGA TURĖS INFORMUOTI SAVO KLIENTUS (INDĖLININKUS) APIE INDĖLIŲ DRAUDIMĄ?** |
| **IDS dalyvio informacijos indėlininkams apie indėlių draudimą teikimas**  | IDS dalyvis turi teikti informaciją indėlininkams apie indėlių draudimą klientų aptarnavimo padaliniuose, interneto svetainėse, sutartyse ir sąskaitų išrašuose. Taisyklės dėl informacijos apie indėlių draudimą teikimo klientų aptarnavimo padaliniuose, interneto svetainėse, sutartyse ir sąskaitų išrašuose nustatytos IĮIDĮ ir 2016 m. balandžio 4 d. Valstybės įmonės „Indėlių ir investicijų draudimas“ tarybos nutarimu Nr. 02-5-2.2 (Valstybės įmonės „Indėlių ir investicijų draudimas“ tarybos 2017 m. birželio 7 d. nutarimo Nr. 02-10-3 redakcija). |
| **REKOMENDACIJOS DALYVIAMS** |
| **Rekomendacijos IDS dalyviams** | Atsižvelgdama į IDS dalyvių poreikį vienodai taikyti IĮIDĮ nuostatas, susijusias su indėlių draudimu ir siekiant eliminuoti IDS dalyvių galimas klaidas duomenų, reikalingų draudimo įmokoms apskaičiavimo ir pateikimo, duomenų, reikalingų Indėlių draudimo išmokoms apskaičiuoti, pateikimo, Informavimas apie indėlių draudimą srityse, IID yra parengusi rekomendacijas dalyviams.  |
| **Kiti Indėlių draudimo sistemos dalyviams nustatyti reikalavimai LR Indėlių ir įsipareigojimų investuotojams draudimo įstatyme ir poįstatyminiuose teisės aktuose, kurie skelbiami IID internetinio puslapio skiltyje** **„Teisinė informacija“** <https://www.iidraudimas.lt/lt/teises-aktai/> **Kitą aktualią informaciją rasite mūsų internetinio puslapio skiltyje „Dalyviams“** <https://www.iidraudimas.lt/>Kontaktai: tel: 8 5 213 5657; el. paštas idf@idf.lt |